CELEX: 62006TA0208
Language: fi
Date: 2011-11-30 00:00:00
Title: Asia T-208/06: Unionin yleisen tuomioistuimen tuomio 30.11.2011 — Quinn Barlo ym. v. komissio (Kilpailu — Kartellit tai muut yhteistoimintajärjestelyt — Metakrylaattien markkinat — Päätös, jolla todetaan EY 81 artiklan ja ETA-sopimuksen 53 artiklan rikkominen — Yhtenä kokonaisuutena pidettävän rikkomisen käsite — Rikkomisen kesto — Sakot — Rikkomisen vakavuus — Lieventävät seikat)

28.1.2012   
            
            
               FI
            
            
               Euroopan unionin virallinen lehti
            
            
               C 25/46
            
         
      Unionin yleisen tuomioistuimen tuomio 30.11.2011 — Quinn Barlo ym. v. komissio
      (Asia T-208/06) (1)
      
      (Kilpailu - Kartellit tai muut yhteistoimintajärjestelyt - Metakrylaattien markkinat - Päätös, jolla todetaan EY 81 artiklan ja ETA-sopimuksen 53 artiklan rikkominen - Yhtenä kokonaisuutena pidettävän rikkomisen käsite - Rikkomisen kesto - Sakot - Rikkomisen vakavuus - Lieventävät seikat)
      (2012/C 25/86)
      Oikeudenkäyntikieli: englanti
      
         Asianosaiset
      
      
         Kantajat: Quinn Barlo Ltd (Cavan, Irlanti), Quinn Plastics NV (Geel, Belgia) ja Quinn Plastics GmbH (Mainz, Saksa) (edustajat: asianajajat W. Blau, F. Wijckmans ja F. Tuytschaever)
      
         Vastaaja: Euroopan komissio (asiamiehet: aluksi V. Bottka ja S. Noë, sitten V. Bottka ja N. Khan)
      
         Oikeudenkäynnin kohde
      
      Vaatimus Euroopan yhteisön perustamissopimuksen 81 artiklan ja ETA-sopimuksen 53 artiklan mukaisesta menettelystä (Asia N:o COMP/F/38.645 — metakrylaatit) 31.5.2006 tehdyn komission päätöksen K (2006) 2098 lopullinen kumoamisesta siltä osin kuin se koskee kantajia, toissijaisesti vaatimus tämän päätöksen 2 artiklan kumoamisesta siltä osin kuin siinä määrätään kantajille sakko, ja edelleen toissijaisesti vaatimus sakon määrän alentamisesta.
      
         Tuomiolauselma
      
      
                  1)
               
               
                  Euroopan yhteisön perustamissopimuksen 81 artiklan ja ETA-sopimuksen 53 artiklan mukaisesta menettelystä (Asia N:o COMP/F/38.645 — metakrylaatit) 31.5.2006 tehdyn komission päätöksen K (2006) 2098 lopullinen 1 artikla kumotaan yhtäältä siltä osin kuin siinä todetaan, että Quinn Barlo Ltd, Quinn Plastics NV ja Quinn Plastics GmbH ovat rikkoneet EY 81 artiklaa ja Euroopan talousalueesta (ETA) tehdyn sopimuksen 53 artiklaa, koska ne ovat osallistuneet sellaisten sopimusten ja yhdenmukaistettujen menettelytapojen kokonaisuuteen, joka koski paitsi polymetyylimetakrylaattilevyjä (PMMA-levyjä), myös polymetyylimetakrylaattimuovauskompaundeja (PMMA-muovauskompaundeja) ja polymetyylimetakrylaattisaniteettituotteita (PMMA-saniteettituotteita), ja toisaalta siltä osin kuin sinä todetaan näiden yhtiöiden osallistuneen kartelliin 1.11.1998 ja 23.2.2000 välisenä aikana.
               
            
                  2)
               
               
                  Sakon, jonka maksamisesta Quinn Barlo, Quinn Plastics NV ja Quinn Plastics GmbH ovat solidaarisessa vastuussa päätöksen K(2006) 2098 lopullinen 2 artiklan nojalla, määrä vahvistetaan 8 250 000 euroksi.
               
            
                  3)
               
               
                  Kanne hylätään muilta osin.
               
            
                  4)
               
               
                  Quinn Barlo, Quinn Plastics NV ja Quinn Plastics GmbH vastaavat 60 prosentista omia oikeudenkäyntikulujaan, ja ne velvoitetaan korvaamaan 60 prosenttia Euroopan komission oikeudenkäyntikuluista.
               
            
                  5)
               
               
                  Komissio vastaa 40 prosentista omia oikeudenkäyntikulujaan, ja se velvoitetaan korvaamaan 40 prosenttia Quinn Barlon, Quinn Plastics NV:n ja Quinn Plastics GmbH:n oikeudenkäyntikuluista.
               
            
         (1)  EUVL C 224, 16.9.2006.